Zweygberg

Von Zweigbergk on alkuaan böömiläinen aatelissuku, jonka jäsenet ovat vaikuttaneet Suomessa, Ruotsissa, Venäjällä ja Baltiassa. Suvun kantaisä George Ludwig von Zweigbergk sai aatelisarvon Pyhän saksalais-roomalaisen keisarikunnan keisarilta Maksimilian I:ltä. Hänen poikansa George von Zweigbergk (s. 1596) kääntyi luterilaisuuteen ja liittyi Kustaa II Aadolfin protestanttiseen sotajoukkoon. Hän kaatui everstin arvoisena Wolfenbüttelin taistelussa 1641. George von Zweigbergk on haudattuna Mariankirkkoon Wismarissa, ja hänen hautakivessään on edelleen nähtävissä suvun vaakuna. George von Zweigbergkin pojat ja pojanpojat ovat palvelleet upseereina sekä Ruotsin että Venäjän armeijoissa. Kuningatar Kristiina lahjoitti vuonna 1647 Georgen viidelle pojalle läänityksinä kartanoita Inkerinmaalla ja Käkisalmen läänissä. Pojista Georg Wilhelm von Zweigbergk (1628–1675) sai haltuunsa Olhavan (), joka on nykyään yksi Pietarin esikaupungeista. Hänen poikansa Anthoni von Zweigbergk kuoli taistelussa. Hänen leskensä Margaretha (o.s. Fechtenberg) joutui lapsineen vankeuteen Venäjälle. Pojista Anthon von Zweigbergk pääsi Ruotsiin kenraali Carl Gustav Creutz kasvattilapseksi. Hänen jälkeläisensä muodostavat ruotsalaisen von Zweigbergk -sukuhaaran. Suvun jäsenet on lueteltu Ruotsin introdusoimattoman aatelin kalenterissa () ==Suku Suomessa== Suomessa vaikuttavat sukuhaarat ovat Anthonin kahden veljen jälkeläisiä. Suvut kirjoittavat nimensä muodoissa von Zweygberg ja von Zweygbergk, joskus myös Zweigberg ja Zweygberg. Suomenruotsalainen ääntämys on [tsveigbärk]. Suvun venäläiset upseerijäsenet introdusoitiin vuonna 1827 Novgorodissa venäjän aateliin, sukuna numero 771, nimellä Zveiberg. == Tunnettuja suvun jäseniä == * Petter Johan von Zweigberg († 1750), talonpoikaissäädyn edustaja Pirkkalasta vuoden 1731 valtiopäivilläLuettelo Suomen talonpoikaissäädyn valtiopäiväedustajista säätyvaltiopäivillä * Sofia Zweygberg (1828–1883), viipurilainen tukkukauppias * Otto von Zweigbergk (1863−1935), ruotsalainen lehtimies ja poliitikko * Adolf Wilhelm von Zweygberg (1833−1917), suomalainen metsänhoitaja, yritysjohtaja ja virka- ja valtiopäivämies * Georg Adolf von Zweygberg (1870–1950), lahtelainen sairaalalääkäri ja musiikinystäväArno Forsius: Georg Adolf von Zweygberg (1870–1950) – lahtelainen sairaalalääkäri ja musiikinystävä * Lennart August von Zweygberg (1874–1960), sellonsoiton opettaja Indianan yliopistossa, Georg Adolf von Zweygbergin veli.Von Zweygberg Cello Scholarship - Indiana University School of Music * Brita von Zweygberg (1915–1967), kuvataiteilija, Georg Adolf von Zweygbergin tytärZweygberg Brita Maija von - Kuvataiteilijamatrikkeli * Svante von Zweygbergk (s. 1914), Helsingin teknillisen korkeakoulun teoreettisen sähkötekniikan professori Chalmersmedaljen > Svante von Zweygbergk * Jari von Zweygbergk, (s. 1952), Elektroniikan tukkukauppiaat ry:n puheenjohtaja * Tor von Zweygbergk, Suomen Veneteollisuusyhdistyksen puheenjohtaja * Gun Gabriella von Zweigbergk (1919–2006), ruotsalainen monitaiteilija (Internet Archive) * Helena von Zweigbergk (s. 1959), ruotsalainen kirjailija == Lähteet == == Kirjallisuutta == * Luokka:Suomalaiset suvut Luokka:Venäjän aateli Luokka:Ruotsin aateli